ФАКТИЧЕСКИ ДАННИ:

През 2024 година, са събрани с 993,03 тона повече отпадъци в сравнение с 2023 година. От тях:

1. Отпадъците от почистване на улици са с 76,74 тона повече през 2024 година в сравнение с 2023 година;
2. Едрогабаритните отпадъци са с 73,94 тона повече през 2024 година в сравднение с 2023 година;
3. Отпадъците от почистването на нерегламентирани сметища са с 247,84 тона в повече през 2024 година, в сравнение с 2023 година;
4. Бирозградимите отпадъци са с 127,7 тона повече през 2024 година, в сравнение с 2023 година;
5. Смесените битови отпадъци са с 466,81 тона повече за 2024 година, в сравнение с 2023 година.

През 2024 година са измити и оросени с 81 улици повече в сравнение с 2023 година, а броят на измиванията е със 193 броя повече.

През първите пет месеца на 2025 година, в сравнение с първите пет месеца на 2024 година, отпадъците са увеличени от 8044,82 тона на 8285,76 тона.

ПРОБЛЕМИТЕ, с които се сблъскваме ежедневно са:

1. Системно замърсяване и разпиляване на отпадъците около контейнерите за битови отпадъци;
2. Образуване на нерегламентирани сметища и нерядко изхвърляне на строителни материали, мебели и техника извън установените места;
3. Паркиране на МПС пред контейнерите за смет, което затруднява и прави невъзможно обслужването им.

Във връзка с разрешаването на тези проблеми:

1. Провеждаме ежеседмични информационни кампании, относно правилното изхвърляне на обемисти и опасни отпадъци и уведомяваме хората относно начините, по които могат да бъдат изхвърлени безплатно;
2. Разширяване на видеонаблюдението и включване на участъци, където често се изхвърлят нерегламентирано отпадъци. По този начин лесно и бързо ще бъдат установени извършителите и съответно санкционирани.
3. Драстично увеличаване на санкциите и ефективното им прилагане спрямо гражданите, които замърсяват.
4. След увеличаване на санкциите, поставяне на информационни табели за размера на санкциите на местата, в които се изхвърлят нерегламентирано отпадъци.